Berlingske Tidende, 1831-07-19
Marquis Lansdown, Præsident for Statsraadet, nu 51 Aar gammel, forhen bekjendt under Navnet Lord Henry Petti. Flekken Calne valgte ham i Aaret 1812 til dens Repræsentant i Underhuset. Efter Pitts Død blev han Repræsentant for Universitetet Cambringe; Skatkammerkantsler i Aaret 1836; under Canning og Goderich var han Minister for det indenlandske Departement. - Viscount Althorp, Skatkammerkantsler, nu 48 Aar gammel, er en Søn af den rige og lærde Grev Spencer, der eier et af de største og kostbareste Privatbibliotheker i Europa, og Broder til den meget yngre Præst Hr. Edward Spencer, hvis ulykkelige Apostasie til Papismen nyelig opvakte saa stor Sensation. (Før omtalt i dette Blad). Allerede i en ung Alder betraadte Lord Althorp den politiske Bane og viste sig stedse populære Principier hengiven. J Aaret 1807, da hans Fader var Minister for det indenlandske Departement, var han tilligemed Marquis Landsdown een af Skatkammerlorderne. Siden Aaret 1812 har han havt Sæde i Parlamentet, og betragtedes længe som en af Wig=Partiets Høvdinge. - Marquis Anglesey, Statholder i Jrland, 63 Aar gammel, har erhvervet sig en udmærket Hæder ved krigersk Tapperhed og ved politisk Retsindighed. Lord Goderich udnævnte ham til høje Embede, som han nu beklæder, i hvilket han meer end nogen af hans Formænd har vidst at skaffe sig Popularitet. Da Emancipationsspørgsmaalet bragtes paa Bane, talede han i Parlamentet imod det; derfor var hans Modtagelse i Dublin ikke den gunstigste. Jmidlertid overtydede han sig snart om at ene Emancipationen kunde afværge en Krisis. - Viscount, Goderich, forhen Frederik Robinson, Colonialminister, nu 48 Aar gammel, Broder til Lord Grantham. Hans Bestyrelse som Skatkammerkantsler er udmærket ved den ny Theorie af politisk Oeconomie og Handelsfrihed, som han gjorde gieldende. Efter Cannings Død blev han sat i Spidsen for Ministeriet, men hans Ministerium omfattede altfor deterogen Elementer til at kunne vare længe. - Hr. Charles Grant, Præsident for det ostindiske Control=Bureau, er en Søn af den afdøde Directeur og Præsident for det ostindiske Compagnie, og succederede sin Fader i Parlamentet, hvor denne var Repræsentant for Internes. Han var en af de Commissarier, der skulde varetage Compagniets Tarv imod de Indgreb, som Naboben af Arce, gjorde i dets Rettigheder. Derefter blev han Skalkammerlord og siden Statssecretair i Jeland. Efter Huskissons Død ansees Grant som Hovede for dennes Partie. - Sir James Graham, Marineminister, blev af Byen Carlisle valgt til dens Repræsentant i Parlamentet. Længe stemte han med Ministrene ; i de sidste Aar forandrede har fine politiske Anskuelser. Hans Forslag i afvigte Aar, at nedsætte eller aldeles inddrage de 113 Geheimeraaders Befoldning, gjorde megen Opsigt. Han er ikkun 39 Aar gl. - Hertugen af Devonshire, Storkæmmererer 41 Aar gl., var Lord=Kæmme rerer under Cannings og Goderichs Ministerier, men tog fin Afsted, da Wellington blev Premierminister. Han har altil gjort fælleds Sag med de moderate Whigs. - Lord Plunkette Kantsler for Jrland, en irsk Præstesøn, var længe en udmærket Advocat i Dublin. Ene hans Bestræbelser for Katholikernes Emancipation fjernede ham fra det højeste Justitsembede i Jrland Under Whigadministrationen i Aaret 1796 var han Statsprocureur; siden atter, efter Hr. Saurin, indtil han blev Pair og kom ind i Overhuset. (Slutningen følger.)